**ZASTUPNIČKI DOM HRVATSKOGA DRŽAVNOG SABORA**

Na osnovi članka 89. Ustava Republike Hrvatske, donosim

**ODLUKU**

**O PROGLAŠENJU ZAKONA O LISTI PROFESIONALNIH BOLESTI**

Proglašavam Zakon o listi profesionalnih bolesti, koji je donio Zastupnički dom Hrvatskoga državnog sabora na sjednici 11. prosinca 1998.

Broj: 081-98-2223/1
Zagreb, 16. prosinca 1998.

Predsjednik
Republike Hrvatske
**dr. Franjo Tuđman,** v. r.

**ZAKON**

**O LISTI PROFESIONALNIH BOLESTI**

Članak 1.

Ovim se Zakonom utvrđuju bolesti koje se, prema članku 38. stavku 1. Zakona o mirovinskom osiguranju (u daljnjem tekstu: ZOMO), smatraju profesionalnim bolestima, poslovi pri čijem se obavljanju one javljaju i uvjeti pod kojima se te bolesti smatraju profesionalnim bolestima.

Članak 2.

(1) Profesionalnom bolešću smatra se bolest za koju se dokaže da je posljedica djelovanja štetnosti u procesu rada i/ili radnom okolišu, odnosno bolest za koju je poznato da može biti posljedica djelovanja štetnosti koje su u svezi s procesom rada i/ili radnim okolišem, a intenzitet štetnosti i duljina trajanja izloženosti toj štetnosti je na razini za koju je poznato da uzrokuje oštećenje zdravlja.

(2) Profesionalne bolesti iz stavka 1. ovoga članka dokazuju se pomoću u medicini rada prihvaćenih programa obrade (algoritama), a dijagnostički postupak obuhvaća:

1) radnu anamnezu i dokazivanje povezanosti bolesti i izloženosti pri radu;

2) kliničku sliku s pojavom oštećenja funkcije i/ili morfologije organa ili organskih sustava za koje je poznato da je određena radna štetnost može uzrokovati;

3) pozitivne nalaze dijagnostičkih metoda koje mogu objektivizirati to oštećenje.

(3) Prisutnost štetnosti iz stavka 1. ovoga članka utvrđuje se:

1) procjenom opasnosti ili na drugi način koji omogućava da se sa sigurnošću utvrdi prisutnost štetnosti,

2) određivanjem intenziteta (mjerenjem, neposrednim uvidom u uvjete rada ili na drugi način koji omogućava da se sa sigurnošću utvrdi intenzitet štetnosti) i trajanja izloženosti toj štetnosti.

Članak 3.

Bolesti koje se smatraju profesionalnim bolestima utvrđuju se u Listi profesionalnih bolesti, koja glasi:

|  |  |  |
| --- | --- | --- |
|   **Red.  broj** | **Profesionalna bolest** | **Poslovi pri čijem se obavljanju bolest pojavljuje**    |
| **1** | **2** | **3** |
| 1. |  Bolesti uzrokovane olovom i njegovim toksičnim spojevima      |   Poslovi pri kojima postoji izloženost olovu i njegovim toksičnim spojevima    |
| 2. |   Bolesti uzrokovane živom i njenim    toksičnim spojevima |    Poslovi pri kojima postoji izloženost živi i njenim toksičnim spojevima |
| 3. |   Bolesti uzrokovane arsenom i  njegovim toksičnim spojevima |   Poslovi pri kojima postoji izloženost arsenu i njegovim toksičnim spojevima |
| 4. |   Bolesti uzrokovane kromom i  njegovim toksičnim spojevima |   Poslovi pri kojima postoji izloženost kromu i njegovim toksičnim spojevima |
| 5. |   Bolesti uzrokovane niklom i   njegovim toksičnim spojevima |   Poslovi pri kojima postoji izloženost niklu i njegovim toksičnim spojevima |
| 6. |   Bolesti uzrokovane kobaltom i   njegovim toksičnim spojevima |   Poslovi pri kojima postoji izloženost kobaltu i njegovim toksičnim spojevima   |
| 7. |   Bolesti uzrokovane manganom i  njegovim toksičnim spojevima |   Poslovi pri kojima postoji izloženost manganu i njegovim toksičnim spojevima   |
| 8. |   Bolesti uzrokovane kadmijem i  njegovim toksičnim spojevima |   Poslovi pri kojima postoji izloženost kadmiju i njegovim toksičnim spojevima |
| 9. |   Bolesti uzrokovane berilijem i  njegovim toksičnim spojevima |   Poslovi pri kojima postoji izloženost beriliju i njegovim toksičnim spojevima |
| 10. |   Bolesti uzrokovane vanadijem i  njegovim toksičnim spojevima |   Poslovi pri kojima postoji izloženost vanadiju i njegovim toksičnim spojevima |
| 11. |   Bolesti uzrokovane selenom i   njegovim toksičnim spojevima |   Poslovi pri kojima postoji izloženost selenu i njegovim toksičnim spojevima |
| 12. |   Bolesti uzrokovane talijem i njegovim    toksičnim spojevima |   Poslovi pri kojima postoji izloženost taliju i njegovim toksičnim spojevima |
| 13. |   Bolesti uzrokovane bakrom i  njegovim toksičnim spojevima |   Poslovi pri kojima postoji izloženost bakru i njegovim toksičnim spojevima |
| 14. |   Bolesti uzrokovane kositrom i  njegovim toksičnim spojevima |   Poslovi pri kojima postoji izloženost kositru i njegovim toksičnim spojevima |
| 15. |   Bolesti uzrokovane cinkom i   njegovim toksičnim spojevima |   Poslovi pri kojima postoji izloženost cinku i njegovim toksičnim spojevima |
| 16. |   Bolesti uzrokovane fosforom i  njegovim toksičnim spojevima |   Poslovi pri kojima postoji izloženost fosforu i njegovim toksičnim spojevima |
| 17. |   Bolesti uzrokovane halogenima i  njihovim toksičnim spojevima |   Poslovi pri kojima postoji izloženost halogenima i njihovim toksičnim spojevima   |
| 18. |   Bolesti uzrokovane pesticidima |   Poslovi pri kojima postoji izloženost pesticidima i njihovim toksičnim spojevima |
| 19. |   Bolesti uzrokovane alifatskim ugljikovodicima   |   Poslovi pri kojima postoji izloženost alifatskim ugljikovodicima |
| 20. |   Bolesti uzrokovane vinilklorid monometrom |   Poslovi pri kojima postoji izloženost vinilklorid monometru |
| 21. |   Bolesti uzrokovane halogenim derivatima alifatskih    ili aromatskih ugljikovodika |   Poslovi pri kojima postoji izloženost halogenim derivatima alifatskih ili aromatskih   ugljikovodika   |
| 22. |   Bolesti uzrokovane benzenom, njegovim homolozima  i derivatima ili drugim cikličkim spojevima |   Poslovi pri kojima postoji izloženost benzenu, njegovim homolo- zima i derivatima ili drugim   cikličkim spojevima |
| 23. |   Bolesti uzrokovane nitro i aminoderivatima alifatskih  ili aromatskih ugljikovodika |   Poslovi pri kojima postoji izloženost nitro i aminoderivatima alifatskih ili aromatskih   ugljikovodika |
| 24. |   Bolesti uzrokovane alkoholima, eterima, esterima,  glikolima, aldehidima i ketonima |   Poslovi pri kojima postoji izloženost alkoholima, eterima, esterima glikolima, aldehidima i   ketonima |
| 25. |   Bolesti uzrokovane kemijskim zagušljivcima   |   Poslovi pri kojima postoji izloženost ugljik monoksidu, sumporo- vodiku, cijanovodiku i   njegovim   toksičnim derivatima |
| 26. |   Bolesti uzrokovane nadražljivcima dišnih putova |   Poslovi pri kojima postoji izloženost dušikovim oksidima, ozonu, fozgenu, amonijaku,   formaldehidu i drugim primarnim nadražljivcima |
| 27. |   Bolesti uzrokovane drugim kemijskim spojevima   za koje je   dokazana veza između izloženosti i bolesti |   Poslovi pri kojima postoji izloženost spojevima za koje je dokazana veza    između izloženosti i   bolesti |
| 28. |   Oštećenje sluha uzrokovano bukom |   Poslovi pri kojima razina buke prelazi N-85  krivulju frekventne analize   buke |
| 29. |   Bolesti uzrokovane vibracijama (oštećenja mišića, tetiva, kostiju,   zglobova, kralješnice, perifernih žila i perifernih živaca) |   Poslovi s alatima, aparatima, strojevima i vozilima koji proizvode lokalne i   opće vibracije |
| 30. |   Paraliza perifernih živaca gornjih udova uzrokovanog kumulativnom   traumom |   Poslovi uz prisutnost ponavljanih pokreta, stalnog pritiska, nefiziološkog   položaja i mikrotrauma |
| 31. |   Kronične periartritičke promjene (tendovaginitis, epikondilitis, burzitis,   sindrom karpalnog kanala)  uzrokovane kumulativnom traumom |   Poslovi uz prisutnost ponavljanih pokreta, stalnog pritiska, nefiziološkog   položaja i mikrotrauma   |
| 32. |   Oštećenje meniskusa koljena |   Poslovi vezani uz dugotrajno klečanje ili stalne rotacije natkoljenice prema potkoljenici (80%   radnog vremena) |
| 33. | Poremećaji uzrokovani radom u uvjetima povećanog ili smanjenog   atmosferskog tlaka ili naglih promjena tlaka |    Poslovi u uvjetima povećanog ili smanjenog atmosferskog tlaka ili naglih    promjena tlaka |
| 34. |   Bolesti uzrokovane ionizacijskim zračenjem |   Poslovi s izvorima ionizacijskog zračenja |
| 35. |   Bolesti uzrokovane neonizacijskim zračenjem |   Poslovi u zoni neonizacijskog zračenja |
| 36. |    Pneumokonioze i/ili druge bolesti uzrokovane fibrogenim mineralnim   prašinama |   Poslovi pri kojima se udiše prašina slobodnog silicijevog dioksida, azbesta,   aluminija, talka i   ugljena (pojedinačno ili u kombinaciji) |
| 37. |   Plućne bolesti uzrokovane prašinom tvrdog metala (fibroza,   pneumonitis, astma) |   Poslovi pri kojima se udiše prašina tvrdog metala |
| 38. |   Plućne bolesti uzrokovane prašinom bronhokonstriktornog djelovanja |   Poslovi pri kojima se udiše prašina pamučnih, lanenih i konop- ljinih   vlakana te drugih prašina   bronhokonstriktornog djelovanja |
| 39. |   Bronhalna astma |   Poslovi pri kojima se udišu spojevi senzibilizirajućeg, nadražuju- ćeg ili   direktnog farmakološkog   bronhokonstriktornog djelovanja |
| 40. |   Alergijski alveolitis |   Poslovi pri kojima se udišu prašine zagađene mikroorganizmima i   proteinskim česticama   senzibilizirajućeg djelovanja |
| 41. |   Trajne promjene na glasnicama (čvorići i/ili fibrozacija vibratornog dijela   glasnica) |   Poslovi pri kojima je potreban osobit napor glasnica tijekom cijelog   radnog vremena |
| 42. |   Kožne bolesti |   Poslovi uz trajni ili ponovni kontakt s alergenima ili nadražljivcima kože |
| 43. |   Zarazne, parazitarne bolesti i zoonoze zadobivene na poslu pri kojem   postoji rizik od kontaminacije  |   Poslovi vezani uz kontakt s ljudima oboljelim od zaraznih bolesti, sa   zaraznim materijalom,   zaraženim životinjama i njihovim otpacima |
| 44. |    Rak različitih organa i organskih sustava |   Poslovi koji se obavljaju u zoni ionizacijskog ili ultraljubičastog zračenja ili pri čijem se obavljanju   dolazi u kontakt s azbestom, arsenom, niklom, kromom i njihovim spojevima, vinilkloridom,   bisklorometil eterom (BCME), benzenom, nitro i amino derivatima aromatskih ugljikovodika,   policikličkim aromatskim ugljikovodicima, polikloriranim derivatima aromatskih ugljikovodika,   katranima, smolama, čađom, bitumenom i drugim naftnim derivatima, emisijom iz koksare, prašinom   tvrdog drva i drugim štetnostima za koje je znanstveno dokazana veza između izloženosti i razvoja   malignoma |

Članak 4.

Do početka primjene posebnog zakona o stažu osiguranja s povećanim trajanjem, primjenjuju se propisi o utvrđivanju staža osiguranja s povećanim trajanjem koji su na snazi do početka primjene ovoga Zakona.

Članak 5.

Ovaj Zakon stupa na snagu osmog dana od dana objave u "Narodnim novinama", a primjenjivat će se od 1. siječnja 1999.

Klasa: 140-01/98-02/08
Zagreb, 11. prosinca 1998.

ZASTUPNIČKI DOM
HRVATSKOGA DRŽAVNOG SABORA

Potpredsjednik
Zastupničkog doma
Hrvatskoga državnog sabora
**Vladimir Šeks, dipl. iur.,** v. r.

# , HRVATSKI SABOR

**3137**

Na temelju članka 88. Ustava Republike Hrvatske, donosim

**ODLUKU**

**PROGLAŠENJU ZAKONA O IZMJENAMA I DOPUNAMA ZAKONA O LISTI PROFESIONALNIH BOLESTI**

Proglašavam Zakon o izmjenama i dopunama Zakona o listi profesionalnih bolesti, kojega je Hrvatski sabor donio na sjednici 3. listopada 2007. godine.

Klasa: 011-01/07-01/136
Urbroj: 71-05-03/1-07-2
Zagreb, 10. listopada 2007.

Predsjednik
Republike Hrvatske
**Stjepan Mesić**, v. r.

**ZAKON**

**O IZMJENAMA I DOPUNAMA ZAKONA O LISTI PROFESIONALNIH BOLESTI**

Članak 1.

U Zakonu o listi profesionalnih bolesti (»Narodne novine«, br. 162/98.) u članku 1. iza riječi: »profesionalnim bolestima« zarez i riječi: »poslovi pri čijem se obavljanju one javljaju« brišu se.

Članak 2.

Članak 3. mijenja se i glasi:
»(1) Profesionalnim bolestima smatraju se bolesti utvrđene u listi profesionalnih bolesti koja glasi:

|  |
| --- |
| LISTA PROFESIONALNIH BOLESTI |
| PROFESIONALNE BOLESTI UZROKOVANE KEMIJSKIM, FIZIKALNIM I BIOLOŠKIM ŠTETNOSTIMA |
| *Bolesti uzrokovane kemijskim tvarima* |
| 1. | Akrilonitril |
| 2. | Arsen ili njegovi spojevi |
| 3. | Berilij ili njegovi spojevi |
| 4.1 | Ugljik (II)-oksid (monoksid) |
| 4.2 | Fozgen |
| 5.1 | Cijanovodična kiselina |
| 5.2 | Cijanidi i njihovi spojevi |
| 5.3 | Izocijanati |
| 6. | Kadmij ili njegovi spojevi |
| 7. | Krom ili njegovi spojevi |
| 8. | Živa ili njeni spojevi |
| 9. | Mangan ili njegovi spojevi |
| 10.1 | Nitratna kiselina |
| 10.2 | Dušikovi oksidi |
| 10.3 | Amonijak |
| 11. | Nikalj ili njegovi spojevi |
| 12. | Fosfor ili njegovi spojevi |
| 13. | Olovo ili njegovi spojevi |
| 14.1 | Sumporovi oksidi |
| 14.2 | Sulfatna kiselina |
| 14.3 | Ugljik (II)-sulfid |
| 14.4 | Sumporovodik |
| 15 | Vanadij ili njegovi spojevi |
| 16.1 | Klor |
| 16.2 | Brom |
| 16.3 | Jod |
| 16.4 | Fluor ili njegovi spojevi |
| 17. | Alifatski ili aliciklički ugljikovodici dobiveni iz nafte |
| 18. | Halogenirani derivati alifatskih ili alicikličkih ugljikovodika |
| 19. | Alkoholi (butanol, metanol, izopropanol) |
| 20. | Glikoli (etilen glikol, dietilenglikol, 1,4-butandiol), nitroglikoli, nitroglicerin i derivati |
| 21. | Eteri (metil eter, etil eter, izopropil eter, vinil eter, diklorizopropil eter, gvajakol, metil i etil eter etilenglikola) |
| 22. | Ketoni (aceton, kloroaceton, bromoaceton, heksafluoroaceton, metil etil keton, metil n-butil keton, metil izobutil keton, diaceton alkohol, mezitil oksid, 2-metilcikloheksanon) |
| 23. | Organofosforni esteri |
| 24. | Organske kiseline |
| 25. | Formaldehid |
| 26. | Alifatski nitro-derivati |
| 27.1 | Benzen ili homolozi benzena (CnH2n-6) |
| 27.2 | Naftalen ili homolozi naftalena (CnH2n-12) |
| 27.3 | Stiren i vinilstiren |
| 28. | Halogenirani derivati aromatskih ugljikovodika |
| 29.1 | Fenoli ili njihovi homolozi ili njihovi halogenirani derivati |
| 29.2 | Naftoli ili njihovi homolozi ili njihovi halogenirani derivati |
| 29.3 | Halogenirani derivati alkilarilnih oksida |
| 29.4 | Halogenirani derivati alkilarilnih sulfonata |
| 29.5 | Benzokinoni |
| 30.1 | Aromatski amini ili aromatski hidrazini ili njihovi halogenirani, fenolni, nitritni, nitratni ili sulfonirani derivati |
| 30.2 | Alifatski amini i njihovi halogenirani derivati |
| 31.1 | Nitro-derivati aromatskih ugljikovodika |
| 31.2 | Nitro-derivati fenola ili njihovih homologa |
| 32. | Antimon i njegovi derivati |
| 33. | Esteri nitratne kiseline |
| 34. | Encefalopatije uzrokovane organskim otapalima koja nisu navedena u drugim zaglavljima |
| 35. | Polineuropatije uzrokovane organskim otapalima koja nisu navedena u drugim zaglavljima |
| *Bolesti uzrokovane fizikalnim štetnostima i naprezanjima* |
| 36. | Nagluhost ili gluhoća uzrokovana bukom |
| 37.1 | Bolesti uzrokovane vibracijama koje se prenose na ruke (oštećenja perifernih žila i živaca, kostiju, zglobova, tetiva i okozglobnih tkiva) |
| 37.2 | Bolesti uzrokovane vibracijama koje se prenose na cijelo tijelo (oštećenja intervertebralnog diska slabinske kralježnice) |
| 38. | Bolesti uzrokovane ionizirajućim zračenjima |
| 39. | Bolesti uzrokovane neionizirajućim zračenjima |
| 40. | Bolesti uzrokovane povišenim ili sniženim atmosferskim tlakom i naglim promjenama tlaka |
| 41. | Sindromi prenaprezanja uzrokovani kumulativnom traumom (ponavljajući pokreti, primjena sile, nefiziološki položaj, vibracije, pritisak) |
| 42. | Burzitisi i oštećenja meniska koljena vezani uz dugotrajni rad u klečećem i čučećem položaju |
| 43. | Čvorići glasnica uzrokovani kontinuiranim naporom glasnica na radu |
| *Bolesti uzrokovane biološkim štetnostima* |
| 44. | Zarazne ili parazitske bolesti prenesene na čovjeka sa životinja ili životinjskih ostataka |
| 45. | Zarazne ili parazitske bolesti uzrokovane radom u djelatnostima gdje je dokazan povećan rizik zaraze |
| PROFESIONALNE BOLESTI POJEDINIH ORGANSKIH SUSTAVA |
| *Kožne bolesti uzrokovane tvarima koje nisu obuhvaćene u drugim zaglavljima* |
| 46. | Kožne bolesti i maligni tumori kože uzrokovani čađom, katranom, bitumenom, antracenom ili njegovim spojevima, mineralnim i drugim uljima, karbazolom ili njegovim spojevima i nusproizvodima destilacije ugljena |
| 47. | Bolesti kože uzrokovane tvarima kojima je znanstveno potvrđeno alergijsko ili nadražujuće djelovanje, nespomenutim u drugim zaglavljima |
| *Dišne bolesti uzrokovane udisanjem tvari koje nisu obuhvaćene u drugim zaglavljima* |
| 48. | Silikoza i druge bolesti dišnog sustava uzrokovane silicijevim dioksidom |
| 49.1 | Bolesti dišnog sustava uzrokovane azbestozom |
| 49.2 | Mezoteliom seroznih membrana uzrokovan azbestom |
| 49.3 | Malignom pluća, bronha i grkljana uzrokovan azbestom |
| 50. | Druge pneumokonioze |
| 51. | Bolest dišnog sustava uzrokovana prašinom tvrdog metala |
| 52. | Ekstrinzički alergijski alveolitis |
| 53. | Plućne bolesti uzrokovane udisanjem prašina ili vlakana pamuka, lana, konoplje, jute i sisala |
| 54. | Astma uzrokovana udisanjem tvari kojima je potvrđeno alergijsko ili nadražujuće djelovanje |
| 55. | Alergijski rinitis uzrokovan udisanjem tvari koje su priznate kao uzročnici alergije i koje su karakteristične za radni proces |
| 56. | Kronični opstruktivni bronhitis ili emfizem rudara ugljena u dubinskim kopovima |
| 57. | Maligne bolesti gornjih dišnih putova uzrokovane prašinama drveta te maligne bolesti pluća i kože koje su uzrokovane čađom, isparavanjem smole i katranom drvenog ugljena |

(2) Poslovima na kojima se javljaju profesionalne bolesti smatraj se poslovi na kojima su radnici izloženim kemijskim, fizikalnim i biološkim štetnostima i naprezanjima iz Liste profesionalnih bolesti navedene u stavku 1. ovoga članka.
(3) Podzakonskim propisom ministar nadležan za zdravstvo uz suglasnost ministra nadležnog za rad propisat će način vođenja registra profesionalnih bolesti.«

Članak 3.

Postupci priznavanja profesionalnih bolesti započeti po odredbama Zakona o listi profesionalnih bolesti (»Narodne novine«, br. 162/98.) dovršit će se po odredbama toga Zakona.

Članak 4.

Propis iz članka 2. stavka 3. ovoga Zakona donijet će se u roku od šest mjeseci od stupanja na snagu ovoga Zakona.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 500-01/07-01/04
Zagreb, 3. listopada 2007.

HRVATSKI SABOR
Predsjednik
Hrvatskoga sabora
**Vladimir Šeks**, v. r.